Държавен вестник, бр. 17, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  17
зарез; на калем – сърцевина върху камбий, 
проста копулация, подобрена копулация, в 
разцеп, под кора, в страничен разрез и др. 
Присаждането се осъществява през пролетта 
и през лятото.
Чл. 21. (1) Производството на едроразмерни 
фиданки в горските разсадници се извършва: 
чрез пикиране (школуване) на поници, семе-
нищни или вегетативни фиданки в отдел за 
пикиране (школен отдел) с обособени в него 
квартали; в контейнери; рядък посев на семена 
или вкореняване на части от растения в лехи 
и квартали и директен посев в контейнери.
(2) Начинът и гъстотата на пикиране (шко-
луване) на фиданките и на посева на семена 
трябва да бъдат съобразени с биологията на 
вида, типа и размера на засажданите мате-
риали, възрастта и размерите на фиданките, 
които се произвеждат, и др.
(3) За формиране на короните и кореновата 
система на фиданките се допуска прилагането 
на: изрязване на пънче; привързване на колче; 
кастрене на стъблата и короните; пензиране; 
травмиране на пъпки и др. 
Г л а в а  ш е с т а
ИЗВАЖДАНЕ, СОРТИРАНЕ И ОКАЧЕСТ-
ВЯВАНЕ, МАРКИРАНЕ, ОПАКОВАНЕ, 
ТРАНСПОРТИРАНЕ, СЪХРАНЯВАНЕ И 
ТЪРГОВИЯ НА ФИДАНКИТЕ В ГОРСКИТЕ 
РАЗСАДНИЦИ
Чл. 22. (1) Изваждането на фиданките с 
открита коренова система от семенищата, 
вкоренилищата и школите се извършва ръчно 
или механизирано в периода на зимен покой, 
включващ времето от приключване на веге-
тацията до нейното започване.
(2) Допуска се есенно подкопаване на 
фиданките и изваждането им през пролетта.
(3) За фиданки, които след залесяването 
или пикирането (школуването) се изрязват на 
пънче, се допуска преди изваждането стъблото 
им да се съкрати до 50 см.
Чл. 23. (1) Сортирането и окачествяването 
на фиданките се извършва в разсадника – на 
открито или в закрити помещения преди 
съхраняването, опаковането и транспорти-
рането им.
(2) Сортирането и окачествяването се из-
вършва от производителя съгласно изисква-
нията на БДС 1449-73, а за тополи и върби се 
извършва по височина на фиданките, както 
следва:
1. евроамерикански тополи:
а) първо качество с височина над 3,0 м;
б) второ качество с височина от 2,5 до 3,0 м;
2. дървовидни върби:
а) първо качество с височина 2,5 – 3,0 м;
б) второ качество с височина 2,0-2,5 м;
3. за видовете и клонове от секция Leuce 
и за черна топола:
а) първо качество с височина над 2,0 м;
б) второ качество с височина от 1,5 до 2,0 м.
(3) За установяване на генетичния произ-
ход и възраст на фиданките окачествяването 
се извършва от ГСС съгласно международно 
възприети методи и стандарти.
Чл. 24. (1) Съхраняването на фиданките в 
горските разсадници се извършва на открито 
или в хладилни помещения, краткосроч-
но – за няколко дни до транспортирането 
им в траншеи на сенчесто и защитено от 
вятър място, или дългосрочно – след есенно 
изваждане до пролетта.
(2) Дългосрочното съхранение на фиданки 
в хладилни камери се извършва при спазване 
на следните изисквания: 
1. при температура от –2 до +2 °С и отно-
сителна влажност на въздуха 90 – 95%;
2. фиданките с открита коренова система 
се пакетират в затворени чували или други 
опаковки, покрити с мъх, торф, навлажнени 
дървени стърготини и др.;
3. през 2 – 5 дни се извършват проверки 
на състоянието на фиданките.
Чл. 25. При изваждането, сортирането, 
окачествяването, съхранението и транспорти-
рането на фиданките се предприемат мерки 
за предпазване от просушаване, измръзване, 
нападение от вредители и др. 
Чл. 26. (1) Маркиране с боя се прилага за 
присадки, тополови и върбови фиданки чрез 
един или повече пръстени на височина не 
по-малко от 1 м от кореновата шийка с цвят, 
съответстващ на клона или сорта, съгласно 
приложение № 9.
(2) Всяка опаковка от фиданки се придру-
жава с етикет, документ за доставка и основен 
сертификат за идентификация на произхода на 
ГРМ за видовете, включени в приложение на 
наредбата по чл. 95, ал. 2, т. 2 ЗГ, и изготвен 
съгласно нейните изисквания, както и доку-
мент за здравословно състояние, издаден от 
компетентен орган.
(3) Възрастта на фиданките се обозначава 
с кодовете съгласно приложение № 10.
Чл. 27. (1) Фиданките се опаковат и транс-
портират съгласно наредбата по чл. 95, ал. 2, 
т. 2 ЗГ.
(2) Търговията, вносът и износът на фиданки 
за залесяване от видове, включени в прило-
жение на наредбата по чл. 95, ал. 2, т. 2 ЗГ, 
се извършват съгласно нейните изисквания.
(3) Транспортирането и търговията с де-
коративни и овощни фиданки се извършват 
по реда на Закона за посевния и посадъчен 
материал, като те могат да бъдат придруже-
ни и със:
1. снимка или рисунка на растението в 
период на най-висок декоративен ефект;
2. данни за цвят, период и продължителност 
на цъфтеж, плододаване и др.;